«Պարեկային ծառայություն իրականացնող համատեղ քուրդ-ամերիկյան խմբերի գոյությունը Սիրիայում անընդունելի է», - հայտարարել է Թուրքիայի նախագահ Ռեջեփ Էրդողանը: Ավելի վաղհայտնված տեղեկությունների համաձայն քուրդ-ամերիկյան պարեկային խմբերը պետք է ծառայություն իրականացնեն Սիրիայի հյուսիսում Թուրքիային սահմանակից շրջաններում: «Դա անընդունելի է: Մենք չենք կարող համակերպվել նման խմբերի գոյության հետ: Նման իրավիճակը սահմանին լուրջ բարդությունների է հանգեցնելու: Ես վստահ եմ երբ ես [Փարիզում] զրուցեմ Թրամփի հետ, ամերիկացիները թերևս դադարեցնեն այդ ողջ գործընթացը», - Անկարայում լրագրողների հետ զրույցի ժամանակ հայտարարում էր Էրդողանը: Թուրքիայի և ԱՄՆ նախագահները Փարիզ են մեկնելու այս շաբաթավերջին՝ Առաջին աշխարհամարտի ավարտի 100-ամյակին նվիրված միջոցառումներին մասնակցելու նպատակով: